Bergen Ishockeyklubb ble stiftet 12. desember 1980, stiftere var Ole Johan Steen og Sven Arild Wågsæther . Klubben ble stiftet fordi Sportsklubben Baune som den gang hadde ishockeyavdeling. og som spilte i 3. div. ville legge ned sin ishockeyavdeling. Sesongen 1981/82 ble således klubbens første sesong i seriesystemet og man fikk overta Baune sin plass i 2. div. på denne tiden var det 4 ishockeyklubber i Bergen; Baune, Årstad, Djerv og Ulriken (Ulriken ble senere lagt ned og spillere gikk over til Sportsklubben Djerv). Bergen Ishockeyklubbs første draktsett var kopi av New York Rangers bortedrakter hvit/rød/blå. Sesongen 82/83 rykket klubben opp til Norges høyeste divisjon (1. divisjon) og samtidig endret klubben draktfarger til rød med hvit hjelm og røde/hvite strømper. Logo var Stadsporten med 7 pucker nederst (innerdel av den logo man har i dag). I 1986 inngikk man et sportslig samarbeid med Djerv som hadde vunnet 1. div. og dermed rykket opp i eliteserien. BIKs og Djervs A-lagspillere ble slått sammen til et elitelag under navnet Bergen/Djerv for spill i eliteserien 1986/87 sesongen. Bergen/Djervs drakter var hvite med rødblå stripe og blå bukser. Logo var lik BIKs logo i dag, med Djervs lønneblad og BIK (Stadsporten midt i lønnebladet). Bjørn Skaare, ble kjøpt fra Furuset for kr.250.000.- den første norske idretts-utøver som ble kjøpt samt som og hadde lønn. Ingen norske utøvere hverken ble " kjøpt" eller hadde offisiell "lønn" på det tidspunkt - og dette var nærmest å betrakte som uhørt. Bergen Ishockeyklubb endret navn til Fønix som fortsatte med full ungdomsavdeling samt et lag i 2. divisjon ishockey for menn. Sesongen 1989/90 endret Fønix navn tilbake til Bergen Ishockeyklubb fordi Bergen/Djerv ble lagt ned.